《隋堤采蕈》
宋代·毛滂

老夫少时性豪侈，颇复慨想诸公子。
家徒四壁不自怜，客来笑公客且止。
牧羊幸得时击鲜，种秫足救瓶罍耻。
萍虀豆粥何足数，红粱雀黍屡登匕。
老来百公无一诺，空瓢但酌三江水。
侍祠何功费太他，月赐万钱良过矣。
秋采菊英春采荠，岁月无忧三百指。
西湖两年相慰藉，东风为长莼丝紫。
年来吏满官有程，退无可耕那得已。
晓猿夜鹤谢游从，笔床茶灶供行李。
异时浮家淮海上，鱼暇舟量贱无比。
白鱼截玉数尺长，本不论钱数鲂鲤。
只今寸鳞乃许价，无鱼自应相贵尔，
谓当此行且空饭，弹铗而歌绕淮市。
谁知一饱不足虑，造物尚得相料理。
榆堤雨润风力和，老杨出菌雏骈觜。
轮囷长芽长云叶，磊落小丛攒玉蕊。
公儿采掇归自烹，不遣辛酸乱清美。
五芝风味均茵凭，八珍品自当奴婢。
不贪俎豆逐驽马，肯同腥羶怒蝼蚁。
君看五鼎或杀身，未如老杨饥足恃。
后逢枯朽慎重勿薪，太和蒸之有如此。

作者简介：毛滂（1056——？约1124）， 字泽民，衢州江山石门（今浙江衢州）人。北宋词人。生于“天下文宗儒师”世家。父维瞻、伯维藩、叔维甫皆为进士。他自幼酷爱诗文词赋，北宋元丰二年（1079），与西安（今浙江衢州）赵英结为伉俪。毛滂诗词被时人评为“豪放恣肆”，“自成一家”。元祐四年（1089）所作《惜分飞·富阳僧舍代作别语》小词结尾“今夜山深处，断魂分付潮回去”，南宋周辉认为含蓄情醇“语尽而意不尽，意尽而情不尽”。有《东堂集》十卷和《东堂词》一卷传世。